**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 12.09.2019 г., ПРОТОКОЛ № 9**

**ПО ТОЧКА ДВАДЕСЕТ И ШЕСТА**

**Предложение относно кандидатстване на Община Трявна за финансиране по Процедура за подбор на проектни предложения „Рехабилитация и модернизация на общинска инфраструктура.**

**Вносител: Кметът на общината**

**Р Е Ш Е Н И Е № 145**

На основание чл. 21, ал. 1, т. 23, чл. 21, ал. 2 от ЗМСМА, Общински съвет – Трявна

**Р Е Ш И:**

1. Дава съгласие Община Трявна да кандидатства по процедура „Рехабилитация и моденизация на общинска инфраструктура, част от програма „Възобновяема енергия, енергийна ефективност и енергийна сигурност“, съфинансирана от Финансовия механизъм на Европейското икономическо пространство 2014-2021 г.

2. Упълномощава Кмета на Община Трявна да подготви и внесе необходимата проектна документация, да изпълни процедурите и подпише съответните документи, включително Договора за БФП, във връзка с изпълнението на проекта.

3. Задължава Кмета на Община Трявна преди внасяне на документацията по проекта, същата да бъде внесена в Общински съвет – Трявна.

Прието с 12 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**